User:Flyentusiasten123/sandbox

Fakta og beliggenhed
Københavns Lufthavns parkering er de parkeringsanlæg, der findes i og omkring Københavns Lufthavn i Kastrup, og som administreres og drives af Lufthavnen selv. Anlæggene rummer 10.000 parkeringspladser fordelt på 11 overdækkede parkeringshuse og åbne parkeringspladser.

Udbud og faciliteter
Parkeringsanlæggene er inddelt i tre zoner: Direct, Standard og Budget, og på den måde tilbyder Københavns Lufthavn parkering, der dækker de fleste kunders behov. Herudover tilbyder Københavns Lufthavn We Park – You Fly (et valet-produkt, hvor man blot afleverer bilen i Direct anlægget P6, lige under Terminal 3, til parkeringspersonalet, som sørger for at parkere bilen). Alle parkeringsanlæg i Lufthavnen er kameraovervåget 24 timer i døgnet, indhegnede og patruljeres flere gange dagligt af vagtpersonel. Ved budgetparkeringen kører der gratis terminalbusser hvert 15. minut (hvert 20. minut om natten). Ved Direct parkerer man under Terminal 3, så man blot kan tage elevatoren op til check-in eller blot 40 m fra Terminal 2 med overdækket gangareal til check-in.

Priser, rabatter og bestilling
Københavns Lufthavn har gratis parkering de første 15 minutter i alle deres parkeringsanlæg. Det er en fordel, hvis man skal hente eller bringe. Hvis man parkerer længere tid end 15 minutter, betales der per påbegyndt time.

Priserne på parkering i Københavns Lufthavn starter fra kun 360 kr./uge (timepriser fra 35 kr./time), og der er ofte forskellige tilbud og rabatter. Desuden får medlemmer af fordelsprogrammet CPH Advantage 25 % rabat på udvalgte parkeringsanlæg.

Bestilling af parkering i Københavns Lufthavn kan gøres online, hvis man vil være sikker på at få den plads, man har brug for. Ved at booke online sikrer man sig altid de bedste priser.

Gratis services
Parkering i Københavns Lufthavn tilbyder flere gratis services: - Gratis Starthjælp og bemandet døgnservice. Her skal man kontakte servicekontoret gennem de opkaldsknapper, der findes på betalingsautomater og ind-/udkørselsbomme - Kameraovervågning døgnet rundt - Betaling med BroBizz på udvalgte anlæg - Pladsgaranti ved online bestilling

Tilkøbte services
Københavns Lufthavn har desuden et samarbejde med Service & Skadecenter, så man som kunde kan tilkøbe forskellige services: - Bilpleje - Autoriseret serviceeftersyn - Aircondition eftersyn - Hjulskift (sommerdæk/vinterdæk) / tjek af hjul og dæk - Undervognsbehandling - Rudereparation/stenslagsbehandling - Dækskifte

Historie
I 1989 blev en ny hoved-Indenrigsterminal (Terminal 1’s vestlige del) bygget, og Udenrigsterminalen blev udvidet. To store parkeringshuse med tilsammen 2.400 P-pladser blev da opført som Lufthavnens første deciderede parkeringsanlæg. I 1998 blev en række vigtige byggeprojekter færdige, herunder også en underjordisk, international togstation med to store underjordiske parkeringsanlæg. Flere og flere vælger at tage bilen til Lufthavnen, og antallet af passagerer er generelt steget de senere år. Alt i alt betyder det et større behov for parkering i Københavns Lufthavn. For at imødekomme behovet for parkeringspladser har Lufthavnen blandt andet udvidet med to store parkeringsanlæg umiddelbart øst for Terminal 3 (Standard anlæggene P10 og P12).

Lidt længere væk fra terminalområdet, øst for indkøbsområdet Cirklen, blev etableret et helt nyt lavpris-parkeringsområde, Budget-anlægget P15, der i løbet af 2007 blev udvidet yderligere med endnu et lavprisanlæg, Budget-anlægget P17. Det er disse lavprisområder, der betjenes af gratis terminalbusser.